П Р О Т О К О Л   № 08
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 30.03.2021 г.

Днес, 30.03.2021 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Проект за нов Класификатор на длъжностите в администрацията на ПРБ по предложение на Работната група по актуализиране на ранговете на съдебните служители и изменение на Класификатора, сформирана в изпълнение на решение на Комисия „Бюджет и финанси“ към Пленума на Висшия съдебен съвет по протокол № 4/06.02.2019 г., т. 10.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА проекта на Класификатор на длъжностите в администрацията на Прокуратурата на Република България, на основание чл. 22, ал. 1, т. 6 от Правилата за работа на Прокурорската колегия на ВСС.
1.2. ИЗПРАЩА за обсъждане проекта на Класификатор на длъжностите в администрацията на Прокуратурата на Република България, на Комисия „Съдебна администрация“ към Съдийската колегия, и за становище.

1.3. След изразено становище на Комисия „Съдебна администрация“ към Съдийската колегия ИЗПРАЩА проекта на Класификатор на длъжностите в администрацията на Прокуратурата на Република България, на Комисия „Бюджет и финанси“ към Пленума на ВСС, за съгласуване.
1.4. ИЗПРАЩА проекта на Класификатор на длъжностите в администрацията на Прокуратурата на Република България на Главния прокурор и на Главния секретар на администрацията на главния прокурор, за становище.
1.5. След получаване на становище от Комисия „Бюджет и финанси“, внася в заседание на Прокурорската колегия на ВСС, за разглеждане и произнасяне.

МОТИВИ: Предложението за нов Класификатор на длъжностите в администрацията на Прокуратурата на Република България е вследствие възникналата необходимост от актуализиране на възнагражденията за ранг на съдебните служители, промяна в диапазона на ранговете и увеличение на възнагражденията на определени длъжности. Измененията в Класификатора са както следва:

1. Увеличение на възнагражденията за ранг:
	I /първи/ ранг – 300 лв.
II /втори/ ранг – 230 лв.
III /трети/ ранг – 160 лв.
IV /четвърти/ ранг – 110 лв.
V /пети/ ранг – 60 лв.

Съгласно действащия към момента Класификатор, утвърден с решение на Прокурорската колегия на ВСС по протокол № № 6/17.02.2021 г., възнагражденията за ранг, приети с решение по протокол № 6/09.03.2005 г. на ВСС, израз на израз на равнището на професионална квалификация на съдебните служители, не са актуализирани от 2005 г.

2. Промяна в диапазона на ранговете за длъжностите в раздел Б.3. „Технически длъжности“ и в раздел С. „Специфични длъжности“ максималният ранг става ІІІ /трети/, а в раздел В „Специализирана администрация“ за длъжността „прокурорски помощник“ - V /пети/ ранг се определя на новопостъпил съдебен служител без юридически стаж, и IV /четвърти/ - за новопостъпил съдебен служител с юридически стаж, минимум 1 година.

3. Терминът МРЗ се заменя с МРЗ+20 лв.
Съгласно действащия към момента Класификатор, утвърден с решение на Прокурорската колегия на ВСС по протокол № 6/17.02.2021 г., минималните възнаграждения в размер „МРЗ“ за определени длъжности са по-ниски от средните възнаграждения за същите или сходни длъжности в страната. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА